Deg yixef-agi nufa-d kra n tẓulay n temseɛṛaq, d tiẓulay ur nettili ara deg tefyar nniḍen ; gar tẓulay i d-nufa ; yiwet n temseɛṛaqt tezmer ad tezdi snat n tefyar tuddisin izedditent wassaɣ n tɣuni. Nufa-d kra n tmeskiwin ur nemmid ara, neɣ d tid yellan weḥd-nsent neɣ d tid i ikecmen deg tefyirt tuddist. Nufa-d daɣen, tarit taywalant ur teǧhid ara mačči d tin i iǧehden s watas, imi asifrer n yisali yella kan deg yiwet n tefyirt, ma d asifrer n usentel ; ɣas ur yelli ara s waṭas, d ay-agi akk ay yessemgarden taseddast n temseɛraq ɣef rseddast n yinawen niḍen; nezmer ad d-naf ugar n yiwen n usifrer n usentel deg yiwet n temseɛṛeqt.